เป็น HPV ที่อันฑะต้องรักษายังไงครับ เคยซื้อยามาทาๆแล้วยุบๆแล้วมันก็ขึ้นมาใหม่ต้องทายาใหม่ มีวิธีการอื่นไหมครับ ผมน่าจะได้รับเชื้อมาแล้ว 4 ปี มันเพิ่งขึ้นมาให้เห็นครับ 1.มีบุตรได้ไหม? 2.ต้องอยู่คนเดียวตลอดชีวิตไหม(กรณีไม่มีแฟน)ถ้าเป็นโรคนี้ 3.วิธีการรักษาเบื้องต้นและการไปพบแพทย์
สวัสดีค่ะ HPV คือชื่อเชื้อไวรัสที่ก่อให้เกิดโรคติดเชื้อเอชพีวี แพร่กระจายได้ง่ายผ่านการสัมผัสกับเชื้อโดยตรงหรือการมีเพศสัมพันธ์หรือการสัมผัสกันทางผิวหนังโดยส่วนใหญ่แล้ว HPV มักทำให้เกิดหูดตามส่วนต่าง ๆ ของร่างกาย นอกจากนี้ เชื้อ HPV บางสายพันธุ์อาจเป็นสาเหตุของการเกิดมะเร็งชนิดต่าง ๆ เช่น มะเร็งปากมดลูก มะเร็งช่องคลอด มะเร็งปากช่องคลอด มะเร็งอวัยวะเพศชาย มะเร็งทวารหนัก มะเร็งช่องปากและลำคอ เป็นต้นการรักษานั้นไม่มีวิธีรักษาโดยเฉพาะ เนื่องจากระบบภูมิคุ้มกันของร่างกายจะค่อย ๆ กำจัดเชื้อออกไปเองได้ ส่วนการรักษาความผิดปกติที่เกิดจากการติดเชื้อ เช่น มะเร็งหรือหูด จะมีวิธีการแตกต่างกันไปตามลักษณะอาการที่พบ เช่นการใช้ยาทาเฉพาะที่หรือการจี้เอาหูดออกเป็นต้นแนะนำการพบแพทย์เพื่อตรวจประเมินรอยโรคและรับการรักษาอย่างเหมาะสมต่อไป ถ้ารักษาจนรอยโรคหายไปแล้ว สามารถมีเพศสัมพันธ์ได้ และมีบุตรได้ตามปกติค่ะ